
Es dóna notícia de la presència del gammàrid dolgaqúícola epigeu Echinogammarus 
sicilianus a les Serres de Llevant de Mallorca. Fins ara es pensava que l'única població 
d'aquesta espècie coneguda a Mallorca era un vicariant (ssp. monomerus Stock, 1974) de 
la ssp. nominal, pròpia de Sicilia. La comparació del material de Can Regalat (Artà), i 
individus de gran talla procedents del locus typicus de la ssp. monomerus (Font de Can 
Topa, Coll de Sóller), amb la descripció original d'aquesta darrera, ens fan dubtar de que 
les poblacions mallorquines meresquin un tractament subespecífic diferenciat. Sols 1 
caràcter, dels 8 considerats com diagnòstics per a la ssp. endèmica mallorquina, es manté 
(i no sempre) si analitzem exemplars de gran mida. En base a ta comparació de les 
Ilustracions presentades per altres autors i les nostres, cal sinonimitzar cites anteriors 
referents a Echinogammarus eisentrauti a les muntanyes d'Artà amb E. sicilianus. 

PRESENCE OF Echinogammarus sicilianus (CRUSTACEA: AMPHIPODA) IN THE 
LLEVANT MOUNTAINS OF MAJORCA. Up to now, it had been assumed that the only 
population of this taxon known in Majorca was a vicariant (ssp. monomerus Stock, 1974) 
of the nominal ssp. from Sicily. Morphological comparison between materials from Can 
Regalat (Artà) and large individuals from the locus typicus of the ssp. monomerus (Font de 
Can Topa, Coll de Söller) with the original description of the latter, renders unsustainable 
the assignment of a subspecific status to the populations from Majorca. Only one of the 
eight characters considered as diagnostic for the Majorcan subspecies maintains Its value 
(and not always) if individuals of large size are analyzed. On the other hand, comparison 
of illustrations referred to as E. ejsentrauti from the Llevant Mountains in the bibliography 
with those presented here suggests that these records should be synonymized with E. 
sicilianus. 

Introducció 


Mallorca compte amb representants 
de dues espécies de gammárids 
dolçaquícoles epigeus, viz. Echinogam- 
marus eisentrauti (Schelenberg, 1937), un 
endemisme de Mallorca i Sicília, conegut 
a la primera sols a una franja de la Serra 
de Tramuntana entre Estellencs i Lluc 
(Stock, 1974), i E. sicilianus Karaman i 
Tibaldi, 1973 ssp. monomerus Stock, 
1974, subespécie endémica localitzada a 
la Font de Can Topa, al Coll de Sóller. 
Altres referències a gammárids dolça- 
quícoles fora d'aquest ambit geogràfic 
s'atribueixen a E. eisentrauti, que ha estat 
citat al Pla de Palma i a les Muntanyes 
d'Artà (Margalef, 1944, 1950), malgrat 
Stock (1974) posa en dubte la validesa 
d'aquestes cites. Especialment notable és 
la referència de Margalef (1944) a una 
única femella ovígera, atribuida a 
Echinogammarus pungens malgrat l'autor 
assenyala lleugeres diferències respecte 
a l'espècie nominal, al Torrent de Na 
Nyana, a les Muntanyes d'Artà. Aquesta 
cita és sinonimitzada posteriorment pel 
mateix autor (Margalef, 1950) amb E. 
pungens ssp. eisentrauti (= E. eisentraut. 

Més tard, Stoch (1974), en base 
únicament a les il'lustracions d'aquesta 
femella presentades per Margalef (1944), 
dubta que aquest exemplar pugui 
assignar-se a E. eisentrauti. La seva 
argumentació es basa en l'absència 


d'espines palmars al propodi dels 
gnatopodis 1 i 2, a la presència d'una 
única sèrie de sedes llarges al marge 
palmar de dits propodis, el carp allargat 
del gnatopodi 2, quasi tan llarg com el 
propodi, el pereiopodi 6 molt més 
estilitzat, i l'uropodi 3 amb l'endopodit 
sense espines i l'exopodit estilitzat i 
unisegmentat. 

Stock (1974), a més, presenta la 
descripció, a partir de material aplegat a 
la Font de Can Topa, al Coll de Sóller, de 
E. sicilianus ssp. monomerus, una 
subespècie endèmica d'un taxó propi de 
Sicília, descrit l'any anterior per Raraman 
i Tibaldi (1973). Com a caràcters 
diferencials de la població mallorquina, 
apart de l'exopodit unisegmentat de 
l'uropodi 3 (d'on deriva la seva 
denominació), Stock esmenta altres 7 
caràcters: 1) conus glandular de l'antena 
més llarg (quasi tan llarg com el segment 
3), 2) segment terminal del palp 
mandibular amb sols 2 grups de sedes 
tipus "A", 3) espina mig-palmar dels 
gnatopodis 1 i 2 del mascle més 
separades de les espines de l'angle 
palmar; 4) base del pereiopodi 5 amb una 
espina subdistal a la superficie interna; 5) 
armadura reduida a sedes, sense espi- 
nes, a la part dorsal de l'urosomit 1; 6) 
marge inferior de les plaques epimerals 2 
i 3 menys densament setoses, i 7) arma- 
dura lateral del tèlson reduida a una seda, 
sense espines. 


Figs.1 a 7. Echinogammarus sicilianus, mascle de 14.6 mm de Can Regalat (Artà). 1, gnatopodi 1; 2, 
propodi i dàctil del gnatopodi 1, 3, gnatopodi 2, 4, propodi i dàctil del gnatopodi 2, 5, plaques epimerals 1- 


3; 6, conus glandular de l'antena; 7, tèlson. 


Echinogammarus sicilianus, 14.6 mm long male from Can Regalat (Artà). 1, gnathopod 1; 2, propodus and 
dactylus of gnathopod 1; 3, gnathopod 2; 4, propodus and dactylus of gnathopod 2; 5, epimeral plates 1- 


3; 6, conal gland of antenna; 7, telson. 


-— 

La present nota pretén confirmar la 
presència de gammarids dolçaquícoles 
epigeus a les Serres de Llevant de Mallor- 
ca, així com aclarir l'estatus taxonómic de 
l'enigmàtic exemplar estudiat per Margalef 
(1944), procedent de la zona. Així mateix, 
l'estudi acurat del material recolelectat ens 
fa dubtar de que les poblacions mallorqui- 
nes de Echinogammarus sicilianus hagin 
d'esser considerades diferenciades a 
nivell subespecífic respecte de les 
poblacions sicilianes. 


Àrea d'estudi 


Gràcies a les informacions aportades 
pel geòleg L. Moragues (GESA) vàrem 
tenir notícia de que al terme minicipal 
d'Arta, a dins la possessió de Bellpuig, es 
troba Una zona d'horts coneguda com 
Can Regalat, que sol quedar anegada 
després de plujes intenses. Es tracta 
d'una petita depressió a uns 150 m 
d'alçada, oberta al NNE, inclosa a la 
conca hidrogràfica del torrent de 
Canyamel, a gairebé la seva capcelera. 
Sondatges realitzats han revelat un 
gruixat paquet de sediments turbosos, 
poc compactats, a pocs pams per sota de 
la terra cultivada als horts. Els sondatges 
han revelat també un nivell freàtic molt 
superficial, a 1.5-2 m de fondària, explotat 
pels pagesos de la zona mitjançant 


nombrosos pous d'uns 5-6 m de fondària 
i devers 1.5 m de diàmetre. El vas 
d'aquesta depressió està constituit per 
dolomies Liàsiques, material poc 
carstificable. Això no invalida que ens 
trobem davant una antiga dolina reblanida 
per sediments d'un antic sistema lacustre, 
possiblement Quaternari, establert al seu 
interior. Calen encara, però, conèixer les 
conclusions definitives dels geòlegs res- 
pecte a l'origen d'aquest depòsit. 


Resultats 


Un gammàrid, identificat per 
nosaltres com E. sicilianus, forma denses 
poblacions a les síquies de rec de Can 
Regalat, essent absent als nombrosos 
pous excavats a la zona, on sols és 
present l'isòpode Proasellus coxalis. Les 
síquies de rec porten 1 6 2 pams d'aigua, 
i estan absolutament col-lapsades per 
denses poblacions del macròfit Nasturtium 
officinale, essent la circulació de l'aigua 
gairebé nula. 

La població d'E. sicilianus de Can 
Regalat es caracteritza per individus de 
gran mida (fins a 14.8 mm, és a dir, més 
del doble que els majors exemplars (7 
mm) de la sèrie tipus d'E. sicilianus ssp. 
monomerus (Stocx, 1974). La morfologia 
general dels animals coincideix bastant 


Figs.8 a 14. Echinogammarus sicilianus, mascle de 14.6 mm de Can Regalat (Artà). 8, palp mandibular, 
9, coxa-merus del pereiopodi 3, 10, carpo-dàctil del pereiopodi 3, 11, placa coxal del pereiopodi 4, 12, coxa 
i basipodit del pereiopodi 5; 13, coxa i basipodit del pereiopodi 6; 14, coxa i basipodit del pereiopodi 7. 

Echinogammarus sicilianus, 14.6 mm long male from Can Regalat (Artà). 8, mandibular palp; 9, coxa- 
merus of pereiopod 3; 10, carpus-dactylus of pereiopod 3; 11, coxal plate of pereiopod 4; 12, coxa and 
basipodite of pereiopod 5; 13, coxa and basipodite of pereiopod 6; 14, coxa and basipodite of pereiopod 


7. 


— 





amb les descripcions de Stock (1974), 
peró cal indicar alguns elements 
diferenciadors. La seva pilositat general 
es troba molt més desenvolupada. Els 
gnatopodis (Figs. 1-4) són com els 
descrits per Stock; sols apuntar que la 
placa coxal del gnatopodi 1 no presenta 
cap zona nua de sedes al marge ventral, 
i que el nombre maxim d'espines als 
propodis d'ambdòs gnatopodis és varia- 
ble, fins i tot a un mateix individu. El nom- 
bre máxim d'aquestes espines observat a 
la població de Can Regalat (9 ¡ 9, 
respectivament als gnatopodis 1 i 2) és 
major que l'assenyalat per Stock (1974) a 
la població de la Font de Can Topa (8 i 6, 
respectivament). Hem pogut comprovar 
que el nombre d'espines propodials varia 
directament en funció de la mida dels 
exemplars. 

Dels 8 caràcters diagnòstics de la 
ssp. monomerus ressenyats per Stock, la 
població de Can Regalat sols en manté 
un, la condició monosegmentada de 
l'exopodit del tercer uropodi (Fig.16). La 
resta de carácters no permet una distinció 
de la població d'Artá respecte de la 
subespècie nominal pròpia de Sicília. Així, 
el conus glandular (Fig. 6) de l'antena 
ateny sols 1/2 de la llargària del tercer 
segment antenal, el segment terminal del 
palp mandibular (Fig. 8) porta de 2 fins a 
5 grups de sedes de tipus "A", variant 

aquest nombre en funció directa a la mida 
de l'animal, el grau de separació de 
l'espina mig-palmar dels gnatopodis 1 i 2 
del mascle és semblant al de la ssp. no- 
minal (Figs. 1-4), la base del pereiopodi 5 
no porta espina subdistal a la superfície 
interna (Fig. 12), l'urosomit 1 porta 2 es- 
pines, a més de sedes, a la superfície 
dorsal (Fig. 15), el marge ventral de les 
plaques epimerals és densament setós 
(Fig. 5), l'armadura lateral del tèlson es 
composa d'1-2 espines, mentre l'apical 
consta de 3 (Fig. 7). 

Per altre banda, ens ha estat 
possible estudiar exemplars de gran mida 
(fins a 14.4 mm) procedents de la localitat 
tipus de la ssp. monomerus (Font de Can 
Topa), no havent-se trobat diferències 
respecte de la població de Can Regalat. 
Això ens fa pensar que una gran part dels 
caràcters llistats per Stock (1974) per tal 
de diferenciar la ssp. monomerus respec- 
te de la ssp. nominal, pròpia de Sicília, 
són resultat de la poca mida dels 
exemplars analitzats, recordem que els 
amfípodes segueixen mudant després 
d'atènyer la maduresa sexual, podent va- 
riar certes proporcions corporals, i podent- 
se afegir espines i sedes (Sexton, 1924). 
Respecte a la condició unisegmentada de 
l'exopodit de l'uropodi 3, cal recordar que 
Stock (1974) troba exemplars a Can Topa 
amb una petita protuberància a l'extrem 


Figs.15 a 23. Echinogammarus sicilianus de Can Regalat (15-16, mascle de 14.6 mm; 17-23, femella de 
10.4 mm). 15, armadura dorsal dels urosomits, 16, uropodi 3, 17, gnatopodi 1, 18, detall de l'armadura de 
l'angle palmar del gnatopodi 1; 19, gnatopodi 2; 20, detall de l'armadura de l'angle palmar del gnatopodi 
2, 21, basipodit-carpopodit del pereiopodi 6, 22, uropodi 3, 23, tèlson. 

Echinogammarus sicilianus from Can Regalat (15-16, 14.6 mm long male; 17-23, 10.4 mm long female). 
15, dorsal armature of urosomites, 16, uropod 3: 17, gnathopod 1, 18, detail of armature of palmar angle 
of gnathopod 1; 19, gnathopod 2; 20, detail of armature of palmar angle of gnathopod 2; 21, basipodite- 


carpus of pereiopod 6; 22, uropod 3; 23, telson. 


—_— 

de dit exopodit, que ell homologa amb un 
segon segment. No sembla haver, doncs, 
fonaments sòlids per distingir 
morfològicament les poblacions mallorqui- 
nes d'E. sicilianus de les sicilianes. 

La dolina de Can Regalat es troba a 
dins la conca hidrogràfica del torrent de 
Canyamel. Malgrat que actualment la 
prospecció del torrent ha donat resultats 
negatius en quant a gammàrids 
dolçaquícoles, Margalef (1944) hi va 
descriure i illustrar una femella ovigera 
provenent del Torrent de Na Nyana, un 
petit afluent del de Canyamel, exemplar 
que va atribuir a E. eisentrauti. Stock 
(1974) dubta d'aquesta assignació rera 
l'estudi de les il-lustracions presentades 
per Margalef al seu treball. A més, fa un 
llistat de les diferències que ell hi veu 
entre aquests dibuixos i la morfologia de 
les femelles d'E. eisentrauti que, per altre 
banda, coneix bé (Stock, 1968). 

Per la nostra part, hem estudiat la 
morfologia de les femelles ovigeres de la 
població de Can Regalat. Descomptant 
l'absència a les illustracions de Margalef 
(1944) d'espines a l'angle palmar dels 
gnatopodis 1 i 2, i que cal atribuir a una 
esquematització (la seva visualització a 
baix augment al microscopi és dificultosa 
donada la densitat de sedes present al 
marge posterior dels propodis, vegeu les 
nostres Figs.17-20), hi ha una 
coincidència gairebé total entre elles i la 
morfologia de les femelles de Can 
Regalat. 

A més, hem comprovat que els trets 
distintius respecte de les femelles d'E. 
eisentrauti que Stock (19:74) hi veu a la 
femella de Margalef (1944), no són més 
que característiques de les femelles d'E. 
sicilianus. Així, el carp allargat del 
gnatopodi 2, atanyent quasi la llargària del 
propodi, és un tret característic de les 


femelles d'aquesta darrera espècie en 
front dels mascles (Fig. 19). La sèrie con- 
tinua de llargues sedes al marge palmar 
dels gnatopodis 1 i 2 ho és també. Les 
diferències en el grau d'estilització i arma- 
dura del merus i camp del pereiopodi 6 
illustrat per Margalef i el de les femelles 
de Can Regalat no són gaire rellevants, i 
en part són atribuibles a l'esquematització 
de les primeres (Fig. 21). Respecte a 
l'uropodi 3, les proporcions entre 
l'exopodit i basipodit són idèntiques a les 
femelles de Can Regalat (Fig. 22) i al 
dibuix de Margalef (1944). Finalment, el 
tèlson dibuixat per Margalef (1944) és 
idèntic al de les femelles de Can Regalat 
(Fig. 23). 

No semblen haver impediments , 
doncs, per sinonimitzar les cites 
d'Echinogammarus eisentrauti a les 
Serres de Llevant de Mallorca amb E. 
sicilianus. 


Agraiments 


Lluís Moragues em va assabentar de 
l'existència de la zona humida de Can 
Regalat. Cristian R. Altaba em va cedir 
amablement els amfípodes col-lectats per 
ell en aquesta localitat. Aquest treball ha 
rebut finançament del projecte DGICYT 
PB88-0041. 

